ΓΡΑΠΤΗ ΕΡΩΤΗΣΗ E-2524/02

υποβολή: Elizabeth Lynne (ELDR) προς την Επιτροπή

(11 Σεπτεμβρίου 2002)

Θέμα: Η κατάσταση στην Κολομβία

Σύμφωνα με στοιχεία που δημοσίευσε η Διεθνής Αμνηστία, μόνο το 2001, 4000 πολίτες σκοτώθηκαν στον εμφύλιο πόλεμο στην Κολομβία. Καθημερινά αθώοι άνθρωποι εμπλέκονται στις εχθροπραξίες και χιλιάδες εγκαταλείπουν τη χώρα για να απαλλαγούν από τον κύκλο της βίας που εξακολουθεί να την πλήττει. Στις βιαιοπραγίες αυτές δεν προβαίνουν μόνο οι επαναστάτες αλλά και παραστρατιωτικές ομάδες που προστατεύονται από την κυβέρνηση, όπως αποκαλύφθηκε από μία πρόσφατη έρευνα του ΟΗΕ για ένα συμβάν στη Bojaya στις 2 Μαΐου, όπου θρηνήθηκαν 117 θύματα, όλοι πολίτες.

Λαμβάνονταςπόψη την κατάσταση που εδώ και καιρό επικρατεί στην Κολομβία, ποια μέτρα σκοπεύει να πάρει η Επιτροπή για να επιλυθεί η κρίση·

Πρόκειται να προσαχθούν ενώπιον της δικαιοσύνης όλοι αυτοί που έχουν προβεί στις πράξεις αυτές, ύστερα από μία γρήγορη και αμερόληπτη έρευνα·

Προτρέπω την Επιτροπή να εφαρμόσει πλήρως τις συστάσεις της Υπηρεσίας της Ύπατης Αρμοστείας των Ηνωμένων Εθνών για τα Ανθρώπινα Δικαιώματα με σκοπό να αντιμετωπισθεί η κρίση των ανθρωπίνων δικαιωμάτων στην Κολομβία.

Απάντηση του κ. Patten Εξ ονόματος της Επιτροπής

(6 Νοεμβρίου 2002)

Όπως και το Αξιότιμο Μέλος του Κοινοβουλίου, η Επιτροπή καταδικάζει κάθε παραβίαση των δικαιωμάτων του ανθρώπου και του διεθνούς δικαίου στον ανθρωπιστικό τομέα και πιστεύει ότι μόνο μια λύση που θα προκύψει από διαπραγματεύσεις θα εξασφαλίσει μόνιμη ειρήνη στην Κολομβία.

Η σύγκρουση στην Κολομβία δεν είναι εύκολο να διευθετηθεί γρήγορα, αλλά η Επιτροπή χρησιμοποίησε στο παρελθόν, χρησιμοποιεί στο παρόν και θα εξακολουθήσει να χρησιμοποιεί τα μέσα που διαθέτει. Τα δικαιώματα του ανθρώπου, το διεθνές δίκαιο για τα ανθρωπιστικά θέματα και η εμμονή στην ανάγκη εξασφάλισης λύσεως που θα προκύψει από διαπραγματεύσεις μεταξύ των μερών εξακολουθούν να αποτελούν τη βάση του πολιτικού διαλόγου της ΕΕ με την κυβέρνηση της Κολομβίας, είτε διμερώς είτε σε περιφερειακό επίπεδο (Κοινότητα Εθνών των Άνδεων — CAN). Υπό αυτή την έννοια, η οικονομική ανάπτυξη θα παίξει καθοριστικό ρόλο για τον τερματισμό της σύγκρουσης, καθώς και το γεγονός ότι η Κολομβίαπόκειται σε πολύ ευνοϊκό προτιμησιακό καθεστώς (το καθεστώς γενικευμένων προτιμήσεων για τα φαρμακευτικά προϊόντα) που βοηθά τους εξαγωγείς της Κολομβίας να έχουν πρόσβαση στις ευρωπαϊκές αγορές. Τα μέσα κοινοτικής συνεργασίας χρησιμοποιούνται επίσης για την επιδίωξη της ειρήνης, με την επικέντρωση των προσπαθειών στην αντιμετώπιση των βασικών αιτιών της σύγκρουσης, και την παροχή ανθρωπιστικής βοήθειας στα θύματα της σύγκρουσης. Η συνεργασία εκτελείταιπό μορφήν εταιρικής σχέσεως με την κυβέρνηση (π.χ. το Εργαστήριο Ειρήνης στην περιοχή Μagdalena Medio, κόστους 34,8 εκατομ. ευρώ) ή μέσω της κοινωνίας των πολιτών και των μη κυβερνητικών οργανώσεων (π.χ. η Κολομβία είναι μία από τις χώρες στόχους για την Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου).

Όσον αφορά την ατιμωρησία, το Έγγραφο Στρατηγικής για την Κολομβία(1) προβλέπει τη στήριξη των προσπαθειών διοικητικής και δικαστικής μεταρρύθμισης της κυβέρνησης της Κολομβίας.

Τέλος, η Επιτροπή είναι σε συνεχή επαφή με την Ύπατη Αρμοστεία των Ηνωμένων Εθνών για τα Δικαιώματα του Ανθρώπου και ακολουθεί αυστηρά τις συστάσεις της. Επίσηςποστηρίζει το έργο της Ύπατης Αρμοστείας στην Κολομβία (Έργο στήριξης των διαμεσολαβητών σε επίπεδο τοπικής αυτοδιοίκησης, φάση ΙΙ, 800 000 ευρώ).

(1) http://europa.eu.int/comm/external_relations/colombia/csp.